Varšuvos getas

250 px|thumb|Išlikęs geto sienos fragmentas
250 px|thumb|Paminklas žuvusiems Varšuvos gete 

Varšuvos getas – 1940 m. spalio 2 d. Varšuvoje vokiečių hitlerininkų įkurtas getas žydams.

Getui Varšuvos mieste buvo išskirta 4 km² vieta, kuri buvo apsupta siena atskiriant getą nuo likusio miesto. Plotas buvo padalintas į didįjį ir mažąjį getą, sujungtas mediniu tilteliu per Chlodnos gatvę išilgai Žalėžnos gatvės.

1941 m. sausį jame buvo uždaryta apie 590 tūkstančių žydų. Gete buvo sunkios gyvenimo sąlygos ir teroras. Vien iki 1942 m. pusės žuvo apie 1/4 geto gyventojų. Dalinai getas likviduotas nuo 1941 m. rugpjūčio, uždarant mažą getą, žmones išvežant į mirties stovyklas, daugiausiai į netoliese Varšuvos esančią Treblinką. 1942 m. pavasarį pradėtas sistemingas geto likvidavimas. Iki 1942 m. išvežta apie 300 tūkstančių geto gyventojų.

Vietoje iš kurios vežė iš geto yra prie geležinkelio atšakos ir tenai dabar pastatytas Umschlagplatzo paminklas.

1943 m. balandžio 19 d. gete kilo Varšuvos geto sukilimas. Kovos truko nuo gegužės 15 d. Sukilimo vadovas buvo Mordechajus Anielevičius. Po sukilimo numalšinimo galutinai visi geto gyventojai buvo išvežti, o pastatai sunaikinti vadovaujant SS generolui Jurgenui Stropui.

Iki šiandien išliko tik vienas labai trumpas geto sienos mūras. Jis yra kieme – tarp Siennos 55 ir Zlotos 62 namų.

 Žinomi asmenys 
 Mordechajus Anielevičius – Vienas iš Varšuvos geto sukilimo vadovų, vadovavo Žydų karinei organizacijai.
 Dovdas Morycas Apfelbaumeris – Vienas iš Varšuvos geto sukilimo vadovų, vadovavo Žydų karinei sąjungai.
 Majeras Balabanas – istorikas
 Ischakas Cukiermanas – vienas iš Varšuvos geto sukilimo žydų dalinių vadovas.
 Adamas Černiakovas – politikas
 Heršelis Danielevičius – poetas
 Abrahamas Cvi Davidovičius – kompozitorius
 Marekas Edelmanas – Vienas iš Varšuvos geto sukilimo vadovų, vadovavo Žydų karinei organizacijai.
 Pavelas Frenkelis – Vienas iš Varšuvos geto sukilimo vadovų, vadovavo Žydų karinei sąjungai.
 Eliezeris Geleris – Varšuvos geto sukilimo dalyvis
 Bronislovas Geremekas – politikas
 Ischakas Kacenelsonas – poetas
 Menachemas Kipnisas – žydų muzikos populiarintojas ir žinovas, korespondentas, fotografas
 Michaelis Klepfišas – sportininkas, Varšuvos geto dalyvis
 Janušas Korčakas – rašytojas ir pedagogas
 Romanas Kramštykas – dailininkas ir grafikas
 Jozefas Levartovskis – socialistų veikėjas
 Cyvija Lubetkina – atsiminimų autorė, Varšuvos sukilimo dalyvė
 Marcelis Reichas-Ranickis – vokiečių literatūros kritikas
 Emanuelis Ringelblumas – istorikas
 Jozefas Andrzejus Šerynskas – geto Žydų tvarkos tarnybos policijos funkcionierius
 Vladyslovas Šlengelis – poetas
 Vladislavas Špilmanas – kompozitorius ir pianistas
 Henrikas Makoveras – gydytojas
 Alfredas Nosigas – drožėjas
 Šymonas Tenenbaumas - etnografas
 Marija Berga (Miriama Vattenberga) – paminklų autorė
 Jurikas Vilneris – poetas, Žydų karinės organizacijos ir Žydų karinės sąjungos atstovas
 Andržėjus Vlastas – poetas ir prozininkas
 Michailas Znicas – aktorius

 Nuorodos 
 Internetinė svetainė apie Varšuvos getą (Anglų kalba)
 Varšuvos getas . Svetainėje yra labai detalus interaktyvus geto žemėlapis ant prieškario Varšuvos plano.
 Svetainė apie Lenkijos getus.
 Kas kovojo, kas kovojo geto sukilime?

Kategorija:Antrasis pasaulinis karas
Kategorija:Žydų getai vokiečių okupuotoje Lenkijoje
Kategorija:Varšuva